Karuna Shukla

Karuna Shukla (født 1. august 1950 i Gwalior i Madhya Bharat i India, død 27. april 2021 i Raipur i Chhattisgarh) var en indisk politiker.

Hun var folkevalgt til den 14. Lok Sabha som representant for valgkretsen Janjgir i delstaten Chhattisgarh. Hun var medlem av Bharatiya Janata Party (BJP) til 2013. Hun tapte i valget i 2009 fra Korba mot Charan Das Mahant fra Kongresspartiet.

Hun meldte seg ut av BJP 25. oktober 2013 og begrunnet det med at partiet var plaget av maktpolitikk.

Karuna var niese av Indias tidligere statsminister Atal Bihari Vajpayee.

Etter å ha avsluttet sin 32 år lange fartstid med BJP ble hun i 27. februar 2014 medlem av Kongresspartiet og stilte til valg samme år i valgkretsen Bilaspur i Chhattisgarh.

Hun døde 27. april 2021 i en alder av 70 år i Ram Krishna Hospital i Raipur av covid-19.

Referanser

Eksterne lenker
 Home Page on the Parliament of India's Website

Indiske politikere
Personer fra Gwalior
Dødsfall relatert til covid-19 i India
Politikere ofre for covidpandemien